|  |  |  |  |  |
| --- | --- | --- | --- | --- |
| Številka: | 43001-71/2024 |  | oznaka naročila: | U-  |
| Datum: | 27. 3. 2024 |  | MFERAC: | 2431-24-000223/0 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

**Predmet naročila:**

***UJMA 2023: Nadomestna gradnja mostu (MS0208) čez Veliko Krko v Šalovcih na R1-232/1314 v km 5,442***

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: gp.drsi@gov.si najkasneje do dne 11. 3. 2024 (5 dni) tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-71/2024.

**Vsebina in cilj naročila:**

Javno naročilo obravnava nadomestno gradnjo premostitvenega objekta (MS0208) čez Veliko Krko v Šalovcih na R1-232/1314 v km 5,442.

Obstoječi objekt je armirano betonska konstrukcija na dveh krajnih opornikih in dveh vmesnih podporah. Vodotok premošča preko treh razponov dolžin v skupni dolžini 25,0 m. Prekladno konstrukcijo tvorita dva armiranobetonska T-nosilca na srednjem polju in plošča z robnima konzolama na robnih poljih. Hodnik je širine 1,3 m, robni venec 55 cm, izvedena je ojačitev robnika z jeklenim vogalnikom. Vgrajena je JVO ter ograja iz betonskih stebričkov. Struga pod mostom je naravno oblikovana, zavarovanje pod mostom je izvedeno v pasu od opornikov do vmesnih podpor iz betonskih plošč. Zaradi slabega stanja mostu (vidne sledi zamakanja, mestoma odpada zaščitna plast betona, vidna korodirana armatura, poškodovani robni venci in korodirana ograja) rekonstrukcija objekta ni smiselna.

Novi objekt je zasnovan kot monolitna okvrina armiranobetonska (AB) okvirna konstrukcija preko enega polja razpetine 25,0 m, skupne širine 9,30 m. Prekladno konstrukcijo sestavljata dva naknadno prednapeta armiranobetonska T nosilca s širino stojine 1,4 m. Kot križanja osi ceste in osi vodotoka je 90°. Svetli razmik med nosilcema znaša 2,0 m, debelina prečne plošče med nosilcema pa 0,25 m – 0,35 m. Oporniki bodo izvedeni v širini 9,30 m ter debilni 1,40 m. Temeljenje bo globoke izvedbe na AB pilotih premera 1,50 m, dolžine 18,0 m. Stabilnost cestnega telesa bodo zagotavljala krila debeline 0,5 m, ki bodo vzporedna osi ceste. Hodnika bosta izvedena v širini 1,75 m, na njima se vgradi JVO z držalom za pešce višine 1,20 m. Na mostu se vgradijo štirje mostni požiralniki in čistilni izlivnik. V sklopu gradnje objekta se predvideva tudi ureditev vodotoka ter rekonstrukcija dela ceste.

Cilj odstranitve objekta ter gradnje novega mostu je zagotovitev varne uporabe mostu za udeležence v prometu.